Subject: TARA demo keskkonnas ID-kaardiga autentimise muudatused.
From: "RIA teavitused" <[email-masked]>
To: "Info" <[email-masked]>
Date: Fri, 6 Mar 2026 14:13:23 +0200

Tähelepanu! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada.

Lugupeetud riigi autentimisteenuse äriklient ja arenduspartner!

Anname teada, et alates tänasest on TARA demo-keskkonnas ID-kaardi põhiste 
autentimiste testimisel toimunud järgmised muudatused.

Olulisimad muudatused TARA demo-keskkonnas:

*	ESTEID2018 (Idemia kaartide live ahel):
Autentimisvõimalus säilib, kuid alates tänasest liiguvad sertifikaadi 
kehtivuskinnituse (OCSP) päringud SK DEMO OCSP teenuse asemel SK PROD (AIA) 
OCSP teenusesse.
*	ESTEID2025 (Thalese kaartide live ahel):
Testimiseks on lisandunud uue põlvkonna live ID-kaartide tugi. Nende puhul 
liiguvad OCSP päringud Zetese PROD (AIA) OCSP teenusesse.
*	Testkaartidega seoses ei ole muudatusi – neid saab kasutada endistviisi.

Idemia poolt väljastatud live ID-kaardid:
Varem pidi testimiseks oma ID-kaardi sertifikaadi käsitsi üles laadima 
(https://demo.sk.ee/upload_cert/  <https://demo.sk.ee/upload_cert/> ), nüüd 
pole see enam vajalik. Sertifikaadi kontroll käib automaatselt ning testijal 
pole vaja ise midagi teha.  Sellest tulenevalt ei saa live ID-kaardiga 
testida enam oleku muutmist (Good, Revoked), vaid selleks peab kasutama 
testkaarti.

Kokkuvõte:

*	Testimiseks piisab live (Idemia või Thalese) ID-kaardist – eraldi 
sertifikaadi üleslaadimist pole vaja.
*	Testkaartide kasutamine ei ole muutunud.
*	Testimisprotsess on tehtud kasutajale lihtsamaks – lisatoiminguid vaja ei 
ole.

Vastav info TARA dokumentatsioonis - 
https://e-gov.github.io/TARA-Doku/Testing#21-quick-reference-of-testing-accounts

Kui teil tekib küsimusi või vajate lisainfot, palun võtke ühendust aadressil 
[email-masked]  <mailto:[email-masked]> .

Lugupidamisega

Riigi Infosüsteemi Amet